Almuevennen, 1844-10-16
Cancellieraad Jngerslev. Det var ikke tidligere min Mening at ville stemme mod en Comitee; men efterat Proponenten nu har erklæret, at hans Forslag ikke omfatter Kjøbstædernes og Præsternes Hartkorn, maa jeg, da saaledes Ulighed mellem det privilegerede og uprivilegerede Hartkorn fremdeles vil vedblive, om end Godseiernes Rettigheder afløses, ikke alene bestemt erklære mig mod en Comitee, men ogsaa fraraade Enhver i Forsamlingen at give sin Stemme til, at Andragendet tages under Overveielse, da Hensigten med det, nemlig en fuldkommen Udjevning af de bestaaende Uligheder mellem begge Slags Hartkorn, alligevel ikke vil opnaaes. Justitsraad With. Jeg maa bemærke, at der Jntet er til Hinder for, at Forslaget kan udvides til alt privilegeret Hartkorn. Amtmand, Baron Rosenkrantz: Det forekommer mig, at det altid vil være en Jndskrænkning i Eiendomsretten, naar det frie Hartkorns Besiddere berøves deres Rettigheder imod deres Villie. Vel negter jeg ikke, at der gives Tilfælde, hvor Statens Tarv kræver, at Eiendomsretten indskrænkes, men for at dette kan være tilraadeligt, er det nødvendigt, at det først godtgjøres, at det virkelig vil være til Nytte for det Almindelige. Den høitagtede kgl. Commissarius har nylig anført et Exempel, nemlig Afløsningen af Toldprivilegierne i Hertugdømmene imod fuld Godtgjørelse; og at en saadan Afløsning var høist gavnlig og ønskelig er ogsaa noksom indlysende af den Forøgelse i Told indtraderne, som derved alt er opnaaet, og af de Misbrug, som derved ere hævede. Men jeg kan ikke skjønne, at det Samme er Tilfældet med nærværende Sag, og jeg maa tilstaae, at Alt hvad der her i Forsamlingen er anført om de Fordele, som skulle opnaaes ved Afløsning af det privilegerede Hartkorns Rettigheder, ikke har været istand til at forandre min Overbeviisning i saa Henseende. Hvad der senest er yttret viser navnlig, at der ved Andragendet aldeles ikke vil opnaaes den Lighed, som det egentlig gaaer ud paa at tilveiebringe idet det kun bliver Godseierne som skulle, hvad man saalang Tid har ønsket, berøves deres Rettigheder, medens der derimod ere andre Classer af Eiendomsbesiddere, som ville komme til at beholde deres Hvorfra iøvrigt Erstatning til Godseierne skal tages, hvorledes den skal udredes, og om nogen Fordeel kan opnaaes ved den foreslaaede Afløsning, er vel Noget som nærmere vil komme under Overveielse, naar en Comitee bliver nedsat, men jeg har dog troet, at disse Puncter allerede nu burde nærmere oplyses, forinden Forsamlingen tager nogen Beslutning, om Sagens Undersøgelse af en Comitee, Præsidenten: Det Spørgsmaal, om det er i Statens Tarv, at det frie Hartkorns Rettigheder afløses, maa naturligviis ogsaa være Gjenstand for Undersøgelse af den Comitee, som maatte blive nedsat. Jøvrigt indseer jeg ikke, at der efter det almindelige Jndhold af Proponentens Jndstilling, kan være Noget til Hinder for, at Comiteen er berettiget til og gaae ind paa Sagen for alt det frie Hartkorns Vedkommende. Proponenten: Jeg har ikke anseet det nødvendigt til at opnaae min Hensigt, at jeg i mit Forslag medtog alt Slags privilegeret Hartkorn; men Forslaget kan af den Comitee, der maatte blive nedsat, meget vel udstrækkes dertil, at herimod kan jeg Jntet have Sognefoged Jacobsen: Det forekommer mig, at Amtmand Rosenkrantz talte om Berøvelser for det fri Hartkorn, men jeg maa herved bemærke, at saavidt jeg skjønner, er der ikke under Forhandlingerne fremkommet Noget, som kunde hentyde paa Berøvelser, men vel paa Afstaaelse mod en billig Godtgjørelse.